**NOTA INFORMATIVĂ**

**la proiectul Hotărîrii Guvernului pentru aprobarea Regulamentului privind protecția lucrătorilor împotriva riscurilor legate de expunerea la agenți biologici la locul de muncă**

|  |
| --- |
| **1. Denumirea autorului proiectului:** |
| Proiectul actului normativ a fost elaborat de către Ministerul Sănătății de comun cu Agenția Națională pentru Sănătate Publică. |
| **2.** **Condițiile ce au impus elaborarea proiectului de act normativ și finalitățile urmărite** |
| Dezvoltarea durabilă este direcția prioritară a țării pentru următorul deceniu, declarată de Strategia Națională de Dezvoltare „Sănătatea 2030”. Obiectivele 3, 5, 6, 7, și 10 enunțate în Strategie vizează direct sănătatea ocupațională, care are drept scop menținerea și fortificarea stării de sănătate și capacității înalte de muncă a lucrătorilor.  Protecția şi fortificarea sănătății angajaților este una din sarcinile primordiale a Ministerului Sănătății. Sănătatea populației, inclusiv a lucrătorilor, este determinată în mare parte de răspândirea și distribuția factorilor determinanți ai sănătății, de ordin socio-economic, comportamentali și de mediu.  În conformitate cu datele Biroului Național de Statistică, în anul 2022, Republica Moldova (RM) a înregistrat circa 22,3 mii persoane din economia națională ocupate în condiții de muncă care nu corespund normelor de igienă a muncii. Totodată, de menționat este că legislația RM nu prevede supravegherea lucrătorilor expuși la agenți biologici la locul de muncă. Actualmente în țară, domeniul de activitate care presupune expunerea lucrătorilor la agenții biologici este unul vast, însă se constată lipsa reglementării prevederilor ce vizează securitatea și sănătatea acestora.  Expunerea la agenți biologici la locul de muncă poate prezenta diverse riscuri pentru sănătatea lucrătorilor, în funcție de natura agenților biologici și de activitățile specifice desfășurate în mediul de lucru. Iată câteva dintre riscurile comune asociate cu expunerea la agenți biologici la locul de muncă:  *Infecții și Boli:* Lucrătorii expuși la agenți biologici pot fi expuși la infecții și boli asociate, cum ar fi hepatita, tuberculoza, gripa, răcelile comune și alte boli transmisibile.  *Reacții alergice:* Anumiți agenți biologici pot declanșa reacții alergice la persoanele sensibile, cum ar fi rinita alergică, astmul și dermatitele.  *Leziuni la nivelul pielii și mucoaselor:* Expunerea la anumiți agenți biologici poate provoca leziuni la nivelul pielii și mucoaselor, cum ar fi iritații, leziuni cutanate sau leziuni la nivelul ochilor.  *Risc de contaminare:* Lucrătorii expuși la agenți biologici pot fi expuși riscului de contaminare a altor persoane, inclusiv a altor colegi de muncă sau persoane din comunitate.  *Impact asupra sănătății mentale și emoționale:* Anumite activități care implică expunerea la agenți biologici pot genera stres și anxietate la locul de muncă, având un impact negativ asupra sănătății mentale și emoționale a lucrătorilor.  Pentru a gestiona și minimiza aceste riscuri, este important ca angajatorii să implementeze măsuri adecvate de protecție a lucrătorilor, precum echipament de protecție personală, programe de formare și conștientizare, igienă corespunzătoare, evaluare și monitorizare a riscurilor, și să urmeze toate regulile și reglementările relevante de sănătate și securitate la locul de muncă.  Начало формы  Конец формы  Astfel, prevederile Regulamentului propus vor contribui la îmbunătățirea sănătății și securității ocupaționale (în muncă), inclusiv sănătății publice, identificarea precoce și eliminarea sau reducerea impactului negativ al expunerii la agenți biologici la locul de muncă asupra sănătății muncitorilor precum și reducerea riscurilor pentru apariția și dezvoltarea bolilor profesionale și legate de profesie în rândul angajaților din domeniul vizat.  În acest context,pentru asigurarea sănătății și securității lucrătorilor se impune reglementarea cerințelor față de parametrii ca și norme general aplicabile de către autorii cheie responsabili în conformitate cu prevederile prevederile Directivei 2000/54/CE a Parlamentului European și a Consiliului din 18 septembrie 2000 privind protecția lucrătorilor împotriva riscurilor legate de expunerea la agenți biologici la locul de muncă [a șaptea directivă specială în sensul articolului 16 alineatul (1) din Directiva 89/391/CEE] (JO L 262, 17.10.2000, pp. 21-45), publicată în Jurnalul Oficial al Uniunii Europene L 262/21 din 18 septembrie 2000.  Proiectul Hotărârii de Guvern pentru aprobarea Regulamentului privind protecția lucrătorilor împotriva riscurilor legate de expunerea la agenți biologici la locul de muncăa fost elaborat în conformitate cu prevederile Legii nr. 10/2009 privind supravegherea de stat a sănătății publice și Legii nr.186/2008 cu privire la securitatea și sănătatea în muncă. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Măsurile propuse în proiectul de act normativ asigură armonizarea legislaţiei naţionale cu prevederile Directivei 2000/54/CE a Parlamentului European și a Consiliului din 18 septembrie 2000 privind protecția lucrătorilor împotriva riscurilor legate de expunerea la agenți biologici la locul de muncă [a șaptea directivă specială în sensul articolului 16 alineatul (1) din Directiva 89/391/CEE] (JO L 262, 17.10.2000, pp. 21-45), publicată în Jurnalul Oficial al Uniunii Europene L 262/21 din 18 septembrie 2000.  În conformitate cu art. 31 din Legea nr. 100/2017, a fost întocmit tabelul de concordanță, gradul general de compatibilitate a proiectul hotărârii de Guvern cu actul juridic UE fiind stabilit „compatibil”. |
| **4. Principalele prevederi ale proiectului și evidențierea elementelor noi** |
| **Principalele prevederi ale Regulamentului sunt:**   1. Asigurarea condiţii optime privind starea de sănătate a angajaților împotriva riscurilor reale sau potențiale pentru sănătatea și securitatea angajaților, rezultate în urma expunerii la agenții biologici la locul de muncă, precum și prevenirea acestor riscuri. 2. Optimizarea mecanismului de sănătate și securitate a persoanelor, care activează în condiţii nocive prin evaluarea şi monitorizarea parametrilor factorilor profesionali de risc, spectrului de investigaţii clinice şi paraclinice. 3. Sporirea eficienţei, ce va conduce la evaluarea și limitarea riscurilor pentru sănătate și securitate dacă nu poate fi evitată expunerea lucrătorilor la agenți biologici, fortificarea stării de sănătate a populaţiei în ansamblu.   Prezenta hotărâre va intra în vigoare la 01.01.2027, având în vedere necesitatea unei perioade de tranziție, în vederea pregătirii părților implicate în implementarea acesteia. |
| **5. Fundamentarea economico-financiară** |
| Aprobarea și implementarea prevederilor prezentului proiect de hotărâre nu presupune cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| Implementarea proiectului Hotărârii de Guvern pentru aprobarea Regulamentului privind protecția lucrătorilor împotriva riscurilor legate de expunerea la agenți biologici la locul de muncă, nu presupune modificarea/abrogarea unor acte normative. |
| **7.Avizarea, expertizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a Proiectului Hotărârii Guvernului, a fost plasat pe pagina web oficială a Ministerului Sănătății, compartimentul „Transparență”, Proiecte supuse consultărilor publice” și pe portalul guvernamental ([www.particip.gov.md](http://www.particip.gov.md)) și poate fi accesat la linkul: [https://particip.gov.md/ro/document/stages/\*/12381](https://particip.gov.md/ro/document/stages/*/12381). |
| **8. Constatările expertizei anticorupție** |
| Proiectul va fi supus extertizei anticorupție iarinformația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la proiectul de hotărâre. |
| **9.** **Consultările expertizei de compatibilitate.** |
| Proiectul va fi supus expertizei de compatibilitate. |
| **10.** **Constatările expertizei juridice** |
| În scopul respectării art. 34 și 37 din Legea nr. 100/2017 cu privire la actele normative, proiectul de hotărâre va fi supus expertizei juridice. |
| **11.** **Constatările altor expertize** |
|  |

**Secretar de stat Angela PARASCHIV**